ߡߊ߲߬ߓߌ߫ ߞߋߕߊ߬
ߡߊ߲߬ߓߌ߬ ߞߋߕߊ߬ ߦߋ߫ ߞߊ߯ߓߊ߫ ߡߊ߲߬ߛߊ߬ ߟߊ߬ߓߊ߲ ߠߋ߬ ߘߌ߫( ߡߍ߲ ߡߊߟߐ߲ߣߍ߲߫ ߕߘߍ߬ ߦߋ߫ ߞߊ߯ߓߊ߫ ߡߊ߲ߓߌ߫ ߕߐ߮ ߡߊ߬)߸ ߊ߬ߟߋ ߡߊߟߐ߲ߣߍ߲߫ ߦߋ߫ ߞߙߊ߬ߡߐ߰ ߘߊߦߌ ߛߊ߯ߘߊ ߟߋ߬ ߝߍ߬ ߝߊ߰ߡߊ ߣߴߊ߬ ߟߊ߫ ߞߟߍ߬ߓߏߟߏ߲߫ ߉ ߟߎ߬ ߓߟߏ߫ ߞߊ߬ ߣߵߊ߬ ߕߘߍ߬ ߊ߬ߟߋ ߓߘߊ ߦߋ߲߬߸ ߣߴߏ߬ ߕߍ߫ ߊ߬ ߡߊ߫ ߡߊߟߐ߲߫ ߞߏ߫ ߜߘߍ߫ ߡߊ߬ ߒ߬ ߠߎ߬ ߓߟߏ߫.

ߞߙߊ߬ߡߐ߰ ߘߊߦߌ ߞߊ߬ߙߌ߬ߝߊ ߣߴߊ߬ ߓߐߟߌ ߦߋ߲߬ 
ߖߌߣߊߓߎߝߊߘߌߡߊ߫ ߘߊߦߌ ߓߏ߬ߙߌ ߞߡߍ߬-ߓߙߋߡߊ߫ ߟߊ߫ ߞߍ߬ߟߍ ߞߘߐ߫ ߞߊ߲ߞߊ߲߫߸ ߏ߬ ߞߍ߫ ߘߊ߫ ߝߊ߰ߡߊ ߢߣߊ߫ ߏ߬ ߟߊ߫ ߖߊߝߏߦߊ ߟߋ߬ ߘߌ߫߸ ߏ߬ ߟߋ ߞߍ߫ ߘߴߊ߬ ߛߊ߯ߘߊ ߘߌ߫ ߊ߬ߟߌ߬ߡߊߡߌ߲߫ ߠߊ߫ ߞߟߍ߬ߓߏߟߏ߲߫ ߉ ߓߟߏ߫ ߞߊ߬ ߥߴߊ߬ ߕߘߍ߬ ߞߊ߯ߓߊ߫ ߣߌ߫ ߝߌ߯ߙߊ߫ ߖߌ߲߭ ߞߣߐ߫.

ߗߋ ߓߌ߬ߟߊ ߞߊ߯ߓߊ߫ ߡߊ߲߬ߓߌ߫ ߡߊ߬ ߞߏ߫ ߣߴߊ߬ ߡߊ߫ ߞߍ߫ ߥߐ߬ߦߐ߫ ߝߍ߬߸ ߞߴߊ߬ ߦߋ߫ ߘߊߦߌ ߟߊߓߐ߫ ߞߵߊ߬ ߘߴߊ߬ ߡߊ߬߸ ߏ߬ ߟߋ ߞߍ߫ ߘߊ߫ ߛߐ߬ߛߐ߬ߟߌ ߣߌ߫ ߝߐߢߐ߲߯ߞߐ ߘߌ߫ ߛߏ߫ ߝߌ߬ߟߊ ߟߎ߬ ߕߍ߫߸ ߘߏ ߟߎ߬ ߞߊ߲߫ ߞߏ߫ ߞߵߊ߬ ߘߴߊ߬ ߡߊ߬ ߛߴߊ߬ߟߎ߫ ߞߊߣߵߊ߬ߟߎ߫ ߕߊ߫ ߛߐ߬ߘߐ߲߫ ߊ߬ ߘߐ߫ ߜߊ߲߯ߛߊ߲߫߸ ߘߏ ߟߎ߬ ߞߊ߲߫ ߞߏ߫ ߞߊ߯ߙߌ߫! ߣߌ߫ ߡߍ߲ ߞߍ߫ ߘߊ߫ ߞߍ߫ ߟߊ߫߸ ߏ߬ ߟߋ ߦߋ߫ ߞߍ߫ ߟߊ߫߸ ߞߏ߫ ߓߊߏ߬ ߘߊߦߌ ߞߵߊ߬ ߞߊ߬ߙߌ߬ߝߊ߫ ߟߋ߬߸ ߞߊ߬ߙߌ߬ߝߊ ߘߏ߲߬ ߜߟߍ߬ߡߊ߲߫ ߊߟߊ߫ ߡߊ߬. ߘߊߦߌ ߖߍ߬ߘߍ ߟߋ߬ ߞߵߊ߬ ߢߊߦߋ߫ ߞߵߊ߬ ߦߌ߬ߘߊ߬ ߞߊ߯ߓߞߊ ߟߎ߬ ߟߊ߫ ߞߏ߫ ߞߵߊ߬ ߝߐ߫ ߊ߬ߟߌ߬ߡߊ߯ߡߌ߲߫ ߢߍ߫ ߞߏ߫ ߊ߬ߟߋ߬ ߘߌ߫ ߓߐ߫ ߛߌߣߌ߲߫ ߥߊ߬ߟߎ߬ߤߊ߬ ߛߊߟߌ ߞߐ ߘߐ߫.  

ߞߣߍ ߓߐߣߍ߲ ߸ ߞߊ߯ߓߊ߫ ߖߌ߲߭ ߘߊߦߟߍ߬ ߘߊ߫߸ ߘߊߦߌ ߓߐ߫ ߘߊ߫ ߞߊ߬ ߛߌߟߊ ߕߊ߬߸ ߊ߬ ߡߊ߫ ߛߋ߫ ߛߊ߯ߘߊ߫ ߟߊ߫ ߝߴߊ߬ ߕߎߣߎ߲ ߞߐ ߘߐ߫.  ߊ߬ߙߊ߬ߝߊ߲ ߞߊ߬ ߘߊߦߌ ߡߓߊߟߌߡߊ ߡߍ߲ ߞߍ߫߸ ߏ߬ ߝߣߊ߫ ߞߵߊ߬ߟߋ߬ ߘߊߝߘߎ ߝߊ߲߭ ߝߌ߬ߟߊ ߓߍ߯ ߝߙߊ߫ ߝߎߥߊ߲߫߸ ߓߴߊ߬ ߞߵߊ߬ ߟߊ߫ ߡߊ߬ߕߐ߰ߟߌ ߣߌ߫ ߝߊ߰ߡߊ ߘߊߞߘߐߓߐ ߟߋ߬ ߞߍ߫ ߢߐ߮ ߝߍ߬. 

ߘߊߦߌ ߛߊ߯ߘߊ߫ ߘߊ߫ ߞߊ߬ ߘߛߍ߫ ߊ߬ ߟߊ߫ ߞߟߍߞߕߍ߫߸ ߊ߬ߟߎ߫ ߕߊ߬ߡߌ߲߬ ߘߴߊ߬ ߕߋ߬ ߟߊ߫ ߖߡߊ߬ߣߊ ߟߊ߫ ߞߏ߫ ߛߏ߬ߝߊ ߟߎ߬ ߓߘߊ߫ ߘߊߦߌ ߡߌ߬ߘߊ߫ ߞߵߊ߬ ߝߊ߰ ߛߊ߲ߞߌߘߊ߲߫.

ߞߎߡߘߊ ߜߋ߲߬ߞߘߎ߬ߢߐ߲߮ ߠߎ߬  

 ߊ߬ߟߌ߬ߡߊ߯ߡߌ߲߫ ߛߊ߭ߡߏ߬ߙߌ߫ ߕߎ߬ߙߋ߫ 
 ߘߊߦߌ ߞߊ߬ߓߊ 
 ߞߊ߯ߓߊ߫ 
 ߖߋ߬ߟߌ߫ ߊ߬ߙߊ߬ߝߊ߲

ߦߟߌߣߐ ߣߌ߫ ߦߌߟߡߊߛߙߋ ߟߎ߬ 
ߊߝߙߌߞߌ߬ ߡߊ߲߬ߛߊ߬ ߞߘߐ ߘߏ߫
ߡߊ߬ߟߌ ߘߐ߬ߝߐ
ߡߊ߲߬ߘߋ߲߫ ߡߊ߲ߛߊ ߘߏ߫
ߞߊ߯ߓߊ߫